Source: http://public.mkab.hu/dev/dontesek.nsf/0/6CEE5EB1E3B81A81C125842A004F71F0?OpenDocument
Timestamp: 2020-02-19 09:37:54
Document Index: 11328580

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ']

IV/01070/2019
. IV/01070/2019
Az ügy tárgya: A Kúria Kf.VI.37.650/2018/5. számú ítélete elleni alkotmányjogi panasz (tisztességtelen kereskedelmi gyakorlat)
Előadó alkotmánybíróra szignálás napja: 07/10/2019
Az indítványozók − az Abtv. 27. § alapján − a Kúria Kf.VI.37.650/2018/5. számú ítélete alaptörvény-ellenességének megállapítását és megsemmisítését kérték az Alkotmánybíróságtól.
A használtautó-kereskedéssel foglalkozó indítványozó és jogelődje ellen a Gazdasági Versenyhivatal versenyfelügyeleti eljárást indított tisztességtelen kereskedelmi gyakorlat okán. A GVH Versenytanácsa megállapítása szerint az indítványozó különböző kommunikációs csatornákon közvetített hirdetéseiből tévesen lehetett arra következtetni, hogy pl. a 12 hónapos szavatossági jog és eredetgarancia az indítványozó ajánlatának sajátosságai lennének, nem jogszabályi kötelezettségek. A hatóság a leányvállalat és az anyaválallat felelősségét is megállapította és 29.700.000,- Ft. bírságot szabott ki. Az indítványozó közigazgatási hatóság határozatának bírósági felülvizsgálatára irányuló kereseti kérelmét az elsőfokon eljárt Fővárosi Törvényszék elutasította. A Kúria a támadott döntésével a fellebbezést elutasította.
Az indítványozó álláspontja szerint azzal, hogy az eljáró Kúria érdemi indokolás nélkül hagyta jóvá az elsőfokú bírósági döntést és az abban kiszabott bírságot, kiüresítette a jogorvoslati joghoz való jogot, a közigazgatás törvény alá rendeltségének elvét, és az indokolt döntéshez való jogot.
Az indítványozó szerint mindezzel a Kúria megsértette az Alaptörvény XXVIII. cikk (1) bekezdésében foglalt tisztességes eljáráshoz fűződő jogának részét képező indokolt döntéshez való jogát, valamint az Alaptörvény XXVIII. cikk (7) bekezdésében foglalt jogorvoslathoz való jogát. .
A Kúria Kf.VI.37.650/2018/5. számú közbenső ítélete
IV_1070_0_2019_indítvány2.anonim.pdf IV_1070_0_2019_indítvány1.anonim.pdf
IV_1070_4_2019_amicusGVH.anonim.pdf
. Constitutional complaint against the judgement No. Kf.VI.37.650/2018/5 of the Curia (unfair commercial practice)